PÖÖRDEPUNKT
Tere tulemast Pöördepunkti tagasivaatavasse saatesse.
Janet White liitub meiega tuleval nädalal. Liigume lähemale olevikule.
Oleme juba aastas 2006. Lõuna-Aafrika film "Tsotsi" võitis
Oscari. Nigeeria filmitööstus ehk Nollywood õitses.
Ja "Nähtamatute laste" lugu paljastas üllatava ja
südantlõhestava loo Ugandas. Täna vaatame neid lugusid uuesti.
Esmalt aga esitame mälumängu- küsimuse. Täna on raske küsimus.
Saame näha, kes pöörab tähelepanu saate lõpus jooksvatele tiitritele.
Tahame teada, kes on meie saate produtsendid?
Kui see on liiga raske, oodake järgmist. Tahame teada ka kes on
meie korruse juht? Mis tema nimi on? Vihjeks, et see algab P-ga
ja lõppeb E-ga. Nüüd aga tagasivaade aastasse 2006.
Tänased saatejuhid: Victor Oladokun ja Kathy Edwards.
Tere tulemast Pöördepunkti. See on parim ja kasulikum võimalus
veeta 30 minutit. -Just nii. Tänan, et meid vaatate.
Kui sulle meeldivad filmid, meeldib ka tänane saade.
Läheme Kaplinna, Aafrika suuremale filmifestivalile ja sealt edasi
Nollywoodi - jah, te kuulsite õigesti, see on koht, kus
nigeerlased püüavad südameid ilusate lugudega.
Ka Uganda on koht, kuhu teid viime. Seal tegid kolm üliõpilast
ühe filmi. Nad leidsid loo, mida maailm pidi nägema.
Hakkame pihta. Alates 1995. a on toimunud filmifestival, mis
näitab maailmale, et Aafrika filmitööstus õitseb.
Festivalist on saanud sündmus, meelitades külalisi maailmast.
Filmitööstusesse on tunginud uus mängija - Aafrika.
Sithengi Filmi- ja TV Festival toimus esmakordselt 10 a tagasi.
Produtsendid püüavad Aafrika filme ja saateid esitleda.
Me jõudsime turule umbes 3-4 aastat tagasi. Turg ongi selle
jaoks, et müüa ja osta. -Tuhanded meedia inimesed on
kogu maailmast ja Aafrikast kogunenud Kaplinna, et võrrelda,
õppida ja saada koolitust oma alal. -See on võimalus kõigile
filmitegijatele, et saada kokku ja jagada ideid, leida inimesi
koostööks ja koostootmiseks. -Kõigi räägitute ühine soov oli
rääkida Aafrika lugu läbi aafriklaste silmade.
Aafriklastena peame me jõudma punkti, kus meie saatust ei
otsusta London või Pariis. Aafrika peab ise oma saatuse
suhtes otsustama. Ja see filmi- festival loob selleks platvormi.
Nigeerlased on tähtsatel kohtadel. Näiteks on meie
hulgast tulnud teadlasi, saadikuid ja meil on vaja teha lugusid,
mis on inimlikust vaatenurgast ja mis müüb Nigeeriat ning
muidugi musta rassi.
Festival tõestab positiivselt, et Aafrikal on imeline ja intrigeeriv
lugu jagada. Samas seisavad filmitegijad silmitsi raskete takistustega.
-Me ei tooda nii palju tuleviku filme, et aafrika
kino jõuaks ekraanile. Peamiselt näidatakse meie kinodes Ameerika
filme, vahel Euroopa filme. Aafrika filmid on haruldased meil.
-Kuna siin pole eduka filmitööstuse kultuuri, siis meil
pole ka staare ja kohaliku sisuga filmide levitamine on raske.
Paljud ei saa isegi oma postrit printida väikse eelarve pärast.
Hoolimata väljakutsetest on sellised maad nagu Nigeeria ja Lõuna-Aafrika
püüdnud väga jõuda publikuni nii Aafrikas kui piiri taga.
Nigeeria Nollywood on saanud edukaks filmidega, mis on
niiöelda koduvideod. -21. sajandil on Aafrikal oma
teemad ja probleemid käsil. -2004 tõi Lõuna-Aafrika avalikkuse
ette auhinna võitnud kinofilmi "Eile". See on esimene suulu film,
millel oli Lõuna-Aafrika võttegrupp ja näitlejad.
Hiljuti tuli Lõuna-Aafrikal välja uus hitt "Tsotsi" mis on juba
võitnud mitmeid auhindu, lisaks ka ühe Oscari.
See on sulle.
Ma ei taha seda.
Ma võitsin täringumängus.
Ma ei taha seda.
Aafrika liigub isegi animatsiooni radadel.
Zimbabwe kompanii on teinud uut moodi animatsiooni, millel nimeks
"Prügirahvas".
Me saime oma inspiratsiooni Zimbabwe tänavakunstnikelt.
Nad kasutavad prügi, et valmistada mudeleid ja karaktereid.
Kuni Aafrika filmi edukäik jätkub, tehakse kõvasti tööd, et ka
ülejäänud maailm seda märkaks. -Eesmärgiks on, et Aafrika jõuaks
L. A.-sse, Londonisse ja Kaplinna. Need on meie sihid.
Kaplinnas toimuvast filmifestivalist tahame me luua stardikoha filmidele.
Sithengi filmifestivali kaudu on Aafrika filmidel edu ja kontinendi
tutvustamine on kasvanud. "Tsotsi" eest oscari võitmine oli
otsekui glasuur koogil. Aafrika ei suuda ära oodata, et
rääkida oma lugusid ülejäänud maailmale. Aafrika filmitegijad
on haaranud initsiatiivi ja näitavad, et Hollywood pole
ainus koht, mis toodab filme, mida kogu maailm soovib vaadata.
Ta tuleb
Uue häälega
Uue näoga
Uus saatejuht
Uus Pöördepunkt
"Kui nisuiva ei lange maasse ega sure, siis see jääb üksi.
Aga kui see sureb, siis see kannab palju vilja.
Kes oma elu armastab, see kaotab selle.
Kes oma elu vihkab selles maailmas, see hoiab selle
igaveseks eluks." Johannese 12:24-25
Tere tulemast tagasi saatesse. Filmil on Nigeeria rahva seas pikk
ajalugu. See ulatub aastasse 1903, kui Lagoses näidati esimest filmi.
Sellest ajast peale sai alguse Nollywood. Videotehnoloogia on
teinud Nigeeria filmitegijatel lihtsamaks ja odavamaks oma
lugude rääkimise. Näete, kuidas Nigeerias toimub Nollywood.
See on Lagos, Nigeeria reklaamipealinn.
Linnas toimub pidev loovuse ja reklaami vool.
See linn, mis kunagi ei maga, on tuntud ka kui Nollywood.
Nigeeria, kus elab kõige rohkem rahvast, on Aafrika filmipealinn.
Nii Aafrika, Kariibid, mitmed Euroopa alad kui ka Ameerika, meelitavad
Nigeeria filmid oma miljonite lugudega vaatajaid.
Need lood, mida me teeme, on juhtumised meie omast riigist.
Aafrikas on filme tehtud juba aastakümneid, aga neid ei vaadatud.
Aga vaatama hakati alles aastast 1991.
Kingsley Ogoro on Nigeeria üks edukamaid produtsente.
Tema 2004.a. film "Osuofia Londonis" müüs enam kui pool miljonit koopiat.
2005.a. film "Kogu Niger" võeti ka kriitikute poolt vastu.
Kui sul on hea idee ja raha, siis tee asi ära.
Aga üle kõige pead sa teadma, mida teed. Pead sellesse uskuma.
Isegi, kui ma ei ole edukas, annan ma endale lubaduse, et teen parima.
Esmalt ei peaks mõtlema kasumile, mida film võiks sisse tuua.
Produtsentidel ja turustajatel on vaevu mõned nädalad, et oma
investeeringuid korvata.Piraatkoopiad on kohal paari päevaga.
See on suur probleem. Aga me ei näe koopiate arvu ulatumas sadade
tuhandeteni. Mida populaarsem film on, seda rohkem seda
kopeeritakse. Siiski olenemata piraatluse levikust, ei kahanda
see filmitööstuse kasumit.
-Ühe filmi tegemine maksab veidi üle 20 000 USA dollari.
Samas maksavad video CD-d 2.50.
Päris suur väljakutse kasvavale filmitööstusele.
Videolaenutused ostavad ühe filmi ja kopeerivad seda ning
laenutavad välja. Nemad teenivad selle raha, mida filmikompanii
peaks saama. -Nigeeria piraatlusega tegeleva
kompanii juhtiv direktor ütleb, et Nollywood toodab filme, mida
võib võrrelda filmidega mujalt maailmast.
Kõige kehvem, mida filmitööstus täna Nigeerias kogeb, on piraatlus.
Selles pole kahtlust. Kui vaadata piraatluse negatiivset
mõju filmitööstusele, on näha, et selle potentsiaalis ei võeta
kasutusele drastilisi meetmeid.
-Miljonid aafriklased vaimustuvad Aafrika filmidest lugude pärast,
millega suudetakse samastuda. Kriitikud väidavad aga, et filmid
ei kajasta tõsiseid teemasid. Pigem on seal nõidust ja
rituaalidega seotud mõrvu. -See on traagiline elu osa meie
ühiskonnas, mida näidatakse ka televiisoris.
See on Nollywoodi hing. Nigeerlasena ütlen, et need asjad eksisteerivad,
aga need ei ole nii laialt levinud, nagu Nollywood seda näitab.
Kui teie veel ei ole näinud Nigeeria filme, siis võimalus selleks on
vägagi reaalne, sest Nollywood muutub järjest paremaks.
Sa kas armastad või vihkad seda, aga ignoreerida seda ei saa.
See pole võimalik. Võid vaadata sellele nii: Oo, see pole ilus
naine Hollywoodist" või: "Nad ju teevad oma parima."
Aga seda ei saa ignoreerida. Sest see on tegelikult mulle loodud.
Vaata ette Hollywood, Nollywood on siin, et jääda!
Nollywood on tõesti siin, et jääda. Peab toimuma sünergia kvaliteetse
tootmise ja lugude vahel. -See kindlasti tulevikus ka juhtub.
Tagasi tulles näete noort filmitegijat komistamas loo otsa,
mida ta ei suutnud uskuda.
"Vaadake lilli, kuidas nad ei ketra ega koo.
Aga ma ütlen teile, isegi Saalomon kogu oma hiilguses ei olnud nõnda
ehitud kui igaüks neist." Luuka 12:27
Tere tulemast tagasi. Ärge unustage vastata vähemalt ühele kahest
mälumänguküsimusest. Kes on Pöördepunkti produtsendid?
Ja mis on selle mehe nimi, kes on meie korruse direktor?
Ta nimi algab p-iga ja lõppeb r-iga. Mis juhtub kui kaks noort
ameeriklast lähevad teisele poole maakera, et filmi teha?
Sama küsimus kõlas 6 aastat tagasi. Tagasi aastasse 2006.
Täna räägime filmitööstusest. Me kõik oleme näinud filme, mis
on muutnud elusid ja meid väga mõjutanud. See juhtus ka siis, kui
nägime dokumentaalfilmi "Nähtamatud lapsed". Selle filmi
tegi noor ameeriklane Jason Russel, kes läks Sudaani kahe sõbraga
lugu otsima. Nad sattusid aga Põhja-Ugandasse. See, mis nad
leidsid, oli nii üllatav kui ka südantlõhestav.
See, näete, on väga traagiline ega sobi vaatamiseks lastele.
Aafrika lapsed
Lapsed on hetkel karjana veranda all
Lapsed, kes magavad
Enamik lapsi saavad surma.
Ma tahan öelda, et lapsed, kes reisivad siia iga õhtu,
magavad haigla veranda all. Mu Jumal, kui te sinna lähete,
hakkate nutma. Ükskord ma läksin sinna ja seal olid lapsed,
üksteise kõrval reas, kedagi ei huvitanud.
Selles situatsioonis otsitakse turvalist kohta.
Me mõtlesime, et kui magame oma kodudes, siis meid röövitakse.
Sest meie kodu on linnast kaugel. Sellepärast magame me siin.
Kui me seal magaks, nad lõikaks meid, viiksid meid põõsastesse.
Nüüd tuli keegi ja päästis meie elu.
Ma kardan mässulisi, sest nad tahavad mind röövida ja ma suren.
See on Gulu, Põhja-Uganda. Acholi Hõimu kodupaik.
Need on Acholi lapsed, jätmas maha oma kodud, et leida turvaline
koht, kus magada.
Igal õhtul nad kogunevad, et magada sellistes kohtades, ajendatuna
hirmust vägivalla ja surma ees.
Kui neid lapsi vaadata. Ma ei tea kas oled neid vaadanud
pikali magamas? -Täiesti kohutav on näha lapsi
roomamas mööda palateid, koridorides.
Pildid, mida näete, filmiti kolme Ameerika üliõpilase poolt, kes
tulid Aafrikasse lugu otsima. Nad leidsid selle - loo, mida keegi
ei rääkinud.
Me saabusime bussijaama, kus oli tuhandeid lapsi ilma
täiskasvanuteta. Oli vaid mees, kellel rippus automaat õlal.
Polnud raske arvata, et me olime oma loo leidnud.
Neid kutsutakse "nähtamatuteks lasteks" sest keegi ei paista
kuulvat nende appihüüdu.
Nad on jäänud vägivaldsete hõimude meelevalda. Neile on tehtud
ajuloputust, neid on hirmutatud ja siis sunnitud tapma. Mõned lapsed,
kes pääsevad, pole enam iial endised.
Kui sind nähakse nutmas, küsivad nad: "Miks sa nutad?" Kui vastad,
et ei millegi pärast. Siis nad ütlevad: "Nüüd sa mõtled
ja me peame sind tapma." Seega nad tapavad su.
Aga nad ei tea, mis su silmis on... tead.
Minu jaoks, ma tahan põgeneda.
Ma kavatsen põgeneda. Me olime kolmekesi...
minu vanem vend tapeti.
Seda teeb Joseph Kony Uganda lastele püha sõja nime all.
Kony ütleb, et ta tahab lastele rahu anda. Aga ta tapab Acholid.
Alice oli seestunud ja see vaim, kes temas, oli juhatas teda.
Tema motiiviks oli Uganda valitsuse kukutamine.
Pärast Alice Lakwenat tõusis üles uus liider Joseph Kony.
Ta on kirjaoskamatu, kes kasutab nõiakunsti, mingeid vaimseid asju,
mida on raske mõista. -See on väga vaimne ühiskond.
Kui keegi tuleb, muutub ta seestunuks ja hakkab saama
juhtnööre, mis on väga tugevad ja ületavad igapäevase eksistentsi.
Kui nad põõsastikku jõuavad, õpetatakse neile esmalt tapmist.
See on kohutav. Kui nad tulevad ründama, võid ise ette kujutada,
et need on lapsed, aga need on võitlejad, nad võitlevad.
Nad on brutaalsed. Neid on treenitud, nad oskavad
võidelda. Neile on tehtud ajupesu. Nad võivad teha kohutavaid asju.
Mitmeid lapsi on nende endi silme all tapetud. Neile öeldakse,
et kui nad püüavad põgeneda, tapetakse neid samamoodi.
Kui me su tööle saadame, pead sa tapma 20, 30, 40 inimest.
Lapsed peavad jooksma, sest nad kardavad, et neid röövitakse.
Seega pakivad lapsed oma asjad kokku ja tulevad siia haiglasse,
et veeta öö turvaliselt. Aga ka siin pole päris ohutu.
Teistmoodi kurjus hiilib nurga taga.
Osad lapsed on hakanud seksima. Teatud tüdrukuid kasutatakse ära.
Isegi mõne vanema kommuuni mehe poolt.
Lapsed, kes siia magama tulevad, on probleemse käitumisega, mis
kerkivad esile ka siin. Siin on nad haavatavad uutele ohtudele.
-See, mis siin sünnib on väga selge, aga maailm ei tea seda.
Sa lihtsalt pead nutma, sa ei saa isegi...sa ei saa midagi parata.
Isegi emad nad ei saa parata. Lapsed nutavad.
Küsimus jääb õhku: kui kaua on need lapsed nähtamatud?
Umbes 450 miljonit last maailmas elab vaesuses. Palun palveta
laste eest kogu maailmas. Ma julgustan meid kõiki vaatama
ringi ja nägema mida meie võiks teha, et muuta laste elu paremaks.
Piibel ütleb, et lapsed on pärand Issandalt ja ihusugu on tasu Temalt.
Lapsed on Jumala jaoks nii kallid, et Ta nimetab neid tasuks.
Kui sa oled lapsevanem ja pole veel Jeesust oma südamesse kutsunud,
palun tee seda täna. Jumal ei taha, et me kasvataks lapsi
lahus Temast. Ta soovib, et lapsed näeksid meis Tema peegeldust.
Aga nad ei näe seda, kui me Jumalat ei tunne. Kui sinu elu
puutub lastega kokku, siis palu, et Jumal täidaks sind
oma tarkuse ja armastusega, et sa võiksid laste eest hoolitseda.
See on tähtis, sest me peame Jumala ees vastust andma nende
laste eest, kes meie elus on.
Aeg on vastata mälumängu küsimustele. Ben Edwards ja
Sandra Smith on Pöördepunkti produtsendid. Ja meie korruse
juht on vana hea Peter. Tule siia, Peter. Ta annab mulle
saate lõpus alati taskuräti. Tänan, Peter.
Sul on aega 20 sekundit. -Mul on 20 sekundit, pean
kiirustama. Ärge unustage meid külastamast Facebookis ja
lisage meid sõbralisti. Laulma jääb Watoto lastekoor.
Peter lõpeta saade. -Head aega ja Jumala õnnistusi!
Tänan Ma tahan öelda: "tänan"
Et andsid mulle rahu, armastuse ja rõõmu ning otsisid mind
Tänu Sulle Jeesus, et vabastasid mind
Ma olen palunud
Otsinud vastuseid
Küsimus: kas lootust on? Su armastus tuli ja päästis meid.
Tõlge: Mairit Kallaste